
Koherens és inkoherens hibák vizsgálata ismétléses kóddal kvantumszámítógépeken

A kvantumszámítógépeken, még ha nem is végzünk műveleteket, a kvantumbitek nincsenek biztonságban a zajtól, hibáktól, ezek ellen védekeznünk kell. Kutatásomban kétféle hibamodellt hasonlítok össze - nem tökéletes kiolvasások esetén - egy olyan kvantumszámítógép-memóriában, amely ismétléses kódot használ az információ védelmére. Az első modell, hogy az adatbiteken véletlen Pauli-X hibák történhetnek egy bizonyos valószínűséggel, a második, hogy az összes bitre egy koherens forgatás hat. Kutatásomban áramköri szintű numerikus szimulációval, a python qiskit szoftverfejlesztő készletével készített programommal, megmutatom, hogy a két hibamodell ugyanakkora veszélyt jelent az eltárolt információra, a kód méretének növelése csökkenti, az ismétlések számának növelése azonban növeli a hűtlenséget.



